Hei! Olet tervetullut löytöretkelle enkelten salattuun maailmaan!
Edellisessä jaksossa kokosimme yleistä tietoa enkeleistä.
Nyt jatkamme tutustumalla mm. enkelihierarkioihin -
ja tarkemmin muutamiin Raamatun enkelikertomuksiin.
Raamattua tarkemmin tutkimalla havaitsemme, -
että siellä puhutaan erilaisista enkeleiden arvoasteikoista -
eli enkelihierarkioista.
Kolossalaiskirjeen luvussa 1:16 sanotaan: -
"Hänen välityksellään luotiin kaikki, -
kaikki mitä on taivaissa ja maan päällä, näkyvä ja näkymätön, -
valtaistuimet, herruudet, kaikki vallat ja voimat."
Efesolaiskirjeen 1. luvussa kerrotaan: -
"Se on sama väkevä voima, jota hän osoitti -
herättäessään Kristuksen kuolleista ja asettaessaan hänet istumaan -
oikealle puolelleen taivaassa, -
ylemmäksi kaikkia valtoja, voimia ja mahteja, -
ylemmäksi kaikkia herruuksia, -
jotka mainitaan tässä ja tulevassakin maailmassa."
1. Pietarin kirjeen luvussa 3 kerrotaan: -
"Sen perustuksena on Jeesuksen Kristuksen ylösnousemus, -
hänen, joka on mennyt taivaaseen ja istuu Jumalan oikealla puolella -
ja jolle on alistettu enkelit, vallat ja voimat."
Näissä raamatunkohdissa ei ole puhe yleensä valloista ja voimista, -
vaan kyseessä on tarkempi kuvaus enkelihierarkioista.
Raamattu mainitsee 9 taivaallista enkelien arvoluokkaa -
eli hierarkian astetta: serafit, kerubit, voimat, -
valtaistuimet, herraudet, hallitukset, vallat, ylienkelit -
ja enkelit. Serafit kuvataan Raamatussa -
6-siipisiksi olennoiksi, jotka kahdella siivellä peittivät kasvonsa, -
kahdella verhosivat ruumiinsa ja kahdella lensivät.
Serafit ovat lähimpinä Jumalaa.
Niiden tarkoitus on ylistää Häntä.
Jo sana 'serafi' tarkoittaa kirjaimellisesti 'palavat'.
He ovat syttyneet pyhän Jumalan palvontaan.
Serafeista kerrotaan mm. Jesajan kirjassa.
"Kuningas Ussian kuolinvuonna minä näin Herran: -
hän istui korkealla ja ylhäisellä istuimella, -
ja hänen vaatteensa liepeet täyttivät temppelin.
Hänen yläpuolellaan seisoivat serafit, -
joilla oli kuusi siipeä kullakin: kahdella he peittivät kasvonsa, -
kahdella verhosivat ruumiinsa ja kahdella lensivät.
He huusivat toinen toiselleen: - Pyhä, pyhä, pyhä on Herra Sebaot!
Hänen kirkkautensa täyttää kaiken maan." (Jes. 6:1-3)
Jesaja jatkaa omaa kerrontaansa: -
"Ja minä sanoin: - Voi minua, minä hukun!
Minulla on saastaiset huulet, [...]
Silloin yksi serafeista lensi luokseni kädessään hehkuva hiili, -
jonka hän oli ottanut pihdeillä uhrialttarilta.
Hän kosketti sillä minun huuliani ja sanoi: -
- Katso, tämä on koskenut huuliasi, -
sinun syyllisyytesi on poissa ja syntisi sovitettu." (Jes. 6:5-7)
Kerubeista kerrotaan useassa kohdin Vanhaa testamenttia.
1. Mooseksen kirjan luvussa 3 kerrotaan, -
kuinka kerubit ovat Jumalan pyhyyden vartijoita, -
eivät varsinaisesti enkeleitä, -
sillä enkeleillä on aina sanansaattajan tehtävä.
Tuo 1. Mooseksen kirjan 3. luvun kohta kuuluu näin: -
"Hän karkotti ihmisen ja asetti Eedenin puutarhan itäpuolelle kerubit -
ja salamoivan, leimuavan miekan vartioimaan -
elämän puulle vievää tietä."
2. Mooseksen kirjan luvussa 25 kerrotaan, -
kuinka liiton arkkua tehdessä siihen tehtiin kansi -
ja kannen päälle kerubihahmot. Raamattu sanoo näin: -
"Tao kannen päälle kullasta kaksi kerubia, -
toinen kerubi kannen toiseen ja toinen toiseen päähän, -
niin että ne ovat kiinteästi kannen kummassakin päässä.
Kerubien siivet olkoot kohollaan kannen yllä -
ja niiden kasvot vastakkain, kohti arkun kantta." (2. Moos. 25:18-20)
Kerubi mainitaan 2. Samuelin kirjan luvussa 22:11 Herran ratsuna.
Siellä sanotaan: "hän lensi kerubi ratsunaan ja kiiti tuulen siivin."
Hesekielin kirjassa kerrotaan paljon kerubeista mm. näin: -
"Oli kolmaskymmenes vuosi, neljännen kuun viides päivä, -
ja minä olin pakkosiirtolaisten keskuudessa Kebarjoen varrella.
Silloin taivaat aukenivat, ja minä näin näkyjä, -
jotka Jumala oli lähettänyt."
"Tämän minä näin: Pohjoisesta tuli myrskytuuli ja suuri pilvi, -
joka liekehti tulta ja levitti loistetta ympärilleen.
Tulen keskusta säihkyi kuin sula kulta, ja keskellä hehkua näkyi -
neljän olennon hahmot. Tällainen oli niiden ulkonäkö: -
Niillä oli ihmisen muoto, mutta kullakin oli neljät kasvot -
ja kullakin neljä siipeä. Niillä oli suorat sääret -
ja jalkaterät kuin vasikan sorkat, ja ne välkehtivät -
kuin kiiltävä pronssi. Siipien alla oli kaikilla ihmiskädet, -
neljällä puolen, kuten olivat myös kasvot ja siivet, -
ja niiden siivenkärjet koskettivat toisten siipiä.
Ne eivät kääntyneet kulkiessaan, vaan kukin liikkui suoraan, -
kasvojensa suuntaan. Niiden kasvot olivat kuin ihmisen kasvot, -
mutta oikealla puolen oli leijonan kasvot ja vasemmalla härän kasvot, -
ja vielä niillä oli kotkan kasvot, kaikilla neljällä yhtä lailla.
Kullakin olennolla oli kaksi siipeä ylhäällä levällään, -
niin että ne koskettivat toisten siipiä, -
ja kahdella siivellä ne peittivät vartalonsa." Hes. 1:1-11
"Näiden olentojen yläpuolella oli kuin kaartuva levy.
Kristallin tavoin se loisti niiden yllä, se hohti pelottavaa valoa.
Levyn alla kunkin olennon kaksi siipeä ojentui -
vieressä seisovien siipiä kohti, -
ja kahdella siivellä kukin peitti vartalonsa.
Kun ne kulkivat, minä kuulin siipien äänen, -
kuin suurten vesien pauhun, kuin Kaikkivaltiaan jylisevän äänen, -
kuin väkijoukon metelin tai sotajoukon melskeen.
Pysähtyessään ne laskivat siipensä.
Myös niiden pään yllä olevan levyn päältä kuului mahtava jyly.
Pysähtyessään ne laskivat siipensä.
Ja ylhäällä, niiden päällä olevan levyn yläpuolella, oli jotakin, -
mikä hohti kuin safiiri. Se oli valtaistuimen muotoinen, -
ja tällä valtaistuinta muistuttavalla istui joku ihmisen kaltainen.
Minä näin kuin puhtaan kullan loisteen.
Tuon ihmisen kaltaisen lanteiden kohdalta -
lähti ylöspäin tulinen kehä, ja lanteiden kohdalta alaspäin -
näin hohtavan tulikehän. Loiste ympäröi istuimen, -
se oli kuin sadepäivänä pilvessä näkyvä kaari.
Sellainen on näöltään Herran kirkkaus.
Minä heittäydyin maahan kasvoilleni, kun sen näin.
Ja minä kuulin jonkun puhuvan." Hes. 1:22-28
Näin kerrotaan Hesekielin kirjan 1. luvussa.
Erikoinen näky!
Tässä kerrotaan jotain näiden olentojen erityisestä liikkumiskyvystä.
Paljon jää meiltä salatuksi, ja mainittakoon tämäkin: -
mistään ufonäystä ei tässä ole kyse, -
vaan Jumalan enkelimaailman näkemisestä.
Toinen Hesekielin kirjan kertomus on siitä, -
kuinka Herran kirkkaus poistuu Jerusalemista.
Luemme Hesekielin kirjan luvuista 9 ja 10.
"Silloin Israelin Jumalan kirkkaus kohosi kerubien yltä, -
missä se oli siihen saakka ollut, ja siirtyi temppelin oven kohdalle.
"Ja tämän minä näin: Kerubien päiden yllä oli kaartuva levy, -
ja sen yläpuolella näkyi jokin, mikä hohti kuin safiiri -
ja oli muodoltaan ikään kuin valtaistuin.
Sieltä tuli pellavapukuiselle miehelle käsky: -
'Mene kerubien alle pyörien väliin -
ja ota käsiesi täydeltä palavia hiiliä. Ota ne kerubien välistä -
ja sirottele pitkin kaupunkia.' Minun katsellessani mies lähti.
Kerubit seisoivat temppelin oikealla puolella, -
kun mies meni niiden väliin. Sisempi etupiha peittyi pilveen, -
ja Herran kirkkaus kohosi kerubien yläpuolelta -
ja siirtyi temppelin ovelle. Pilvi täytti koko rakennuksen, -
ja esipiha tulvehti Herran kirkkauden hohdetta.
Ulompaan esipihaan saakka kuului kerubien siipien kohina, -
mahtavana kuin kaikkivaltiaan Jumalan ääni." Hes. 9:3; 10:1-5
Herran kirkkaus lähti temppelin ovelta ja asettui kerubien ylle, -
ja kerubit nostivat siipensä ja kohosivat ilmaan.
Näin ne lähtivät edestäni, ja pyörät seurasivat niiden vierellä.
Ne pysähtyivät temppelin itäiselle portille, -
ja niiden yläpuolella oli Israelin Jumalan kirkkaus.
Ne olivat samat olennot, jotka Kebarjoen rannalla olin nähnyt -
Israelin Jumalan valtaistuimen alla, ja minä näin, -
että ne olivat kerubeja. Niillä oli kullakin neljät kasvot, -
ja jokaisella oli neljä siipeä ja kunkin siiven alla -
ikään kuin ihmiskäsi. Ne olivat kasvoiltaan samanlaiset -
kuin ne olennot, jotka olin Kebarjoen rannalla nähnyt.
Kukin niistä kulki kasvojen osoit- tamaan suuntaan." Hes. 10:18-22
Yhteenvetona voimme todeta: kerubit ovat pyhien paikkojen vartijoita -
ja Jumalan ilmestymisen ja läsnäolon vertauskuvia.
Kristillisen enkeliopin muokanneessa -
Dionysios Areopagitan teoksessa Taivaalliset hierarkiat -
on esitetty enkelien arvoluokitus.
Enkelit jaetaan sen mukaan, kuinka lähellä Jumalan kirkkautta kukin on -
kolmeen hierarkiaan ja kukin hierarkia -
kolmeen joukkoon eli kuoroon.
Korkein hierarkia: serafit, kerubit, valtaistuimet.
Keskihierarkia: herraudet, voimat, vallat.
Alin hierarkia: hallitukset, ylienkelit, enkelit.
Pyhä Iisak Syyrialainen selittää, mitä nämä arvoasteet tarkoittavat.
Serafit lämmittävät ja sytyttävät. (Sana 'serafi' tarkoittaa tulista)
Kerubit ovat täynnä tietoa ja viisautta.
Valtaistuimet ovat Herran Jumalan tuki ja lepo.
Herraudet ovat saaneet vallan kaikkien valtakuntien yli.
Hallitukset pitävät eetterin eli ilman järjestyksessä.
Vallat vallitsevat kansoja ja jokaista ihmistä.
Voimat ovat väkeviä ja pelottavan näköisiä.
Ylienkelit ovat kuin valppaat vartijat.
Enkelit ovat lähettiläitä.
Raamatusta ja myös sen apokryfisistä kirjoista -
löydämme nimettyjä enkeleitä.
Jokaiselle enkelille, etenkin lähellä Jumalaa oleville, -
löytyy siis Raamatusta nimi, kuten Mikael, Gabriel ja Rafael, -
viimeksi mainittu Apokryfikirjeen puolelta.
Näitä enkeleitä kutsutaan usein myös arkkienkeleiksi.
Nykykielessä puhutaan ylienkeleistä eli sotajoukkojen johtajista.
Dionysios Areiopagian teoksessa -
arkkienkeleitä sanotaan olevan seitsemän.
Mm. apokalyptisia kirjoituksia sisältävässä -
etiopialaisessa Henokin kirjassa nimetään em. enkelien ohella myös -
Uriel, Raguel, Sariel ja Remiel, -
joka tunnetaan myös nimellä Jerahmeel.
Luen otteen tuosta Henokin kirjasta.
"Ja nämä ovat pyhien enkelien nimet, jotka vartioivat.
Uriel, yksi pyhistä enkeleistä, joka on maailman ja Tartaruksen yli.
Rafael, yksi pyhistä enkeleistä, joka on ihmisten sielujen yli.
Raguel, yksi pyhistä enkeleistä, joka ottaa kostoa valon maailmasta.
Mikael, yksi pyhistä enkeleistä, hän, joka on asetettu -
valtaosan ihmiskunnan ja sekasorron yli.
Saraqâêl, yksi pyhistä enkeleistä, joka on asetettu -
niiden henkien yli, jotka tekevät syntiä hengessä.
Gabriel, yksi pyhistä enkeleistä, joka on Paratiisin, -
käärmeiden ja kerubien yli. Remiel, yksi pyhistä enkeleistä, -
jonka Jumala asetti niiden yli, jotka nousevat."
Juutalaisissa apokryfisissä, varhaiskristillisissä, -
alkuperältään tuntemattomissa kirjoituksissa on nimetty muitakin, -
mutta en nyt mene niihin.
Mm. Johannes Krysostomos sanoi, -
että on paljon muitakin nimettyjä enkeleitä, -
joita meille ei tässä elämässä ole ilmoitettu, -
mutta jotka tulevat tutuiksi tulevassa elämässä.
Raamattu puhuu siis arkkienkeleistä, -
joista nykyisin käytetään nimitystä 'ylienkeli'.
Mikael on tunnetuin.
Kun hänestä puhutaan Raamatussa, esim. 1. Tess. 4 -
ja Juud. 9, hänet mainitaan yksikössä -
ja edellä on määräävä artikkeli.
Hänellä on siis aivan erityinen paikkansa. Hän on ainutlaatuinen.
Luen otteen Juudaan kirjeestä: -
"Itse Herra laskeutuu taivaasta ylienkelin käskyhuudon kuuluessa -
ja Jumalan pasuunan kaikuessa." 1. Tess. 4:16
Ja toinen kohta Juud. 9: -
"Ei edes ylienkeli Mikael, kiistellessään Mooseksen ruumiista -
Paholaisen kanssa, rohjennut herjata eikä tuomita tätä, -
vaan sanoi: 'Nuhdelkoon Herra sinua!'"
"Persian enkeliruhtinas on vastustanut minua -
kaksikymmentäyksi päivää, mutta Mikael, -
yksi suurimmista enkeliruhtinaista, tuli auttamaan minua."
"Silloin astuu esiin Mikael, suuri enkeliruhtinas, -
joka seisoo kansasi suojana." Dan. 10:13 -
ja Dan. 12:1
Nimi Mikael tarkoittaa 'Kuka on Jumalan kaltainen'.
Mikael johtaa muita enkeleitä.
Ilm. 12:7 sanoo: "Taivaassa syttyi sota.
Mikael ja hänen enkelinsä kävivät taisteluun lohikäärmettä vastaan."
Toinen tunnettu ylienkeli on Gabriel.
Hänen nimensä tarkoittaa 'Jumala osoittaa voimansa'.
Gabriel seisoo jatkuvasti Jumalan edessä -
ja välittää tiedon Jumalan suunnitelmista ihmisille.
Hänhän mm. tulkitsi näyn Danielille, -
kertoi Johanneksen syntymästä Sakariaalle -
ja kertoi Jeesuksen syntymästä Marialle.
Luen otteen Danielin kirjasta.
"Kun minä, Daniel, katselin sitä näkyä -
ja koetin ymmärtää sen tarkoituksen, -
huomasin edessäni seisomassa miehen kaltaisen olennon, -
ja minä kuulin ikään kuin ihmisen äänen Ulain rantojen yllä, -
ja se huusi ja sanoi: 'Gabriel, selitä hänelle tämä näky.'
Hän tuli aivan viereeni, ja hänen lähestyessään minä kauhistuin -
ja heittäydyin kasvoilleni. Hän sanoi minulle: -
'Ihminen, sinun tulee ymmärtää, että se näky koskee lopun aikaa.'"
Enkelihierarkiat ovat aihepiiri, jota harvoin käsitellään Suomessa -
raamatuntutkimuksen yhteydessä.
Kuitenkin aiheeseen löytyy runsaasti viittauksia Raamatussa.
Jesaja kertoo serafeista kutsumusnäkynsä yhteydessä.
Hesekieliltä löydämme laajat ja yksityiskohtaiset kuvaukset kerubeista.
Sekä Paavali että Pietari viittaavat enkelihierarkioihin.
Ylienkelit Mikael ja Gabriel on mainittu -
Vanhassa ja Uudessa testamentissa.
Enkelimaailma on runsaasti esillä mm. Danielin ja Sakarjan kirjoissa -
sekä Ilmestyskirjassa.
Kerronnan monet yksityiskohdat tuovat esiin Jumalan pyhyyden.
Paljon jää meiltä salatuksi, -
mutta ilmeisesti meidän ei kuulu tietää enempää kuin se, -
mitä Raamattu kertoo. Uuden testa- mentin opetuksista saamme vihjettä, -
että alkuseurakunnassa aihepiiri tunnettiin paremmin kuin nykyään, -
joten aiheen opetus on perusteltua.
Mainittakoon tässä yhteydessä Karjalan herättäjänä ja profeettana -
tunnetun Helena Konttisen kerronta enkelimaailman ilmestyksistä.
Kirjassa Eräs meidän ajan profeetta on -
toistakymmentä sivua kerrontaa taivaan olennoista.
Varsin elävällä tavalla hän kertoo mm. serafeista ja kerubeista -
hyvin yhdenmukaisesti Raamattuun nähden.
Ylienkeleistä Helena mainitsee nimeltä seitsemän.
Jo tässäkin ohjelmassa esiintuotujen Mikaelin, Gabrielin -
ja Rafaelin lisäksi mm. Neerielin, josta ei löydy mainintaa muualta.
Kerran perillä taivaassa näemme, -
kuinka ihmeellinen Jumalan enkelimaailma onkaan!
Vaikka aihepiiri ei ole kristillisen uskon ydinopetusta, -
antavat sadat raamattuviittaukset aiheen ymmärtää, -
että meillä on hyvä olla perustietoa asiasta.
Muutoin olemme vaarassa jäädä -
New Age -tyyppisen harhaopetuksen varaan.
Jatkamme tutkimusmatkaamme enkelten salattuun maailmaan -
ainakin yhden ohjelmajakson verran.
Onhan vielä lähes kokonaan läpikäymättä -
mm. Raamatun opetus langenneista enkeleistä.
Kertomukset enkeleistä ja hierarkioista kertovat -
Jumalan valtakunnan järjestyksestä.
Erilaiset valtarakenteet toimivat Jumalan tahdon toteutumiseksi -
ja siten myös meidän turvaksemme.
Seuraavassa ohjelmajaksossa lisää asiaa enkeleistä.
Maan korvessa kulkevi lapsosen tie.
Hänt' ihana enkeli kotihin vie.
Niin pitkä on matka, ei kotia näy, -
vaan ihana enkeli vieressä käy.
Vaan ihana enkeli vieressä käy.
On pimeä korpi ja kivinen tie, -
ja usein sen käytävä liukaskin lie.
Oi pianhan lapsonen langeta vois', -
jos käsi ei enkelin kädessä ois.
Jos käsi ei enkelin kädessä ois.
Ja syntikin mustia verkkoja vaan -
on laajalle laskenut korpehen maan, -
niin pianhan niihinkin tarttua vois', -
jos käsi ei enkelin kädessä ois.
Jos käsi ei enkelin kädessä ois.
Maan korvessa kulkevi lapsosen tie.
Hänt' ihana enkeli kotihin vie.
Oi, laps', ethän milloinkaan ottaa sä vois' -
sun kättäsi enkelin kädestä pois.
Sun kättäsi enkelin kädestä pois.
Ohjelmiamme tehdään täysin vapaaehtoisen tuen varassa.
Tarvitsemme rukoustukea. Tarvitsemme taloudellista tukea.
Maksaessasi pankkisiirrolla käytä ruudussa olevaa viitenumeroa.
Näin tukesi kohdistuu meidän ohjelmiimme.
Kiitos tuestasi! Jumala sinua runsaasti siunatkoon!
Kaiken kauniiksi muutat.
Kahleet poistat.
Vaihdat huolen kiitokseen.
Laske Henkesi ylleni.
Täytä voimallas' nämä kädet...
Tekstitys: Tuula-Riitta Virrankare